wickkiey/tamil-wikipedia-markdown huggingface dataset:
# இபாதி இசுலாம்


**இபாதி இயக்கம்** (*Ibadi movement*), **இபாதியம்** (*Ibadism*) அல்லது **இபாதிய்யா** (*Ibāḍiyya*; ) என்பது ஓமானில் பெருமளவு பின்பற்றப்படும் இசுலாமிய மார்க்கம் ஆகும். இப்பிரிவினர் குரானை மட்டும் பின்பற்றுபவர்கள். ஆனால் முகமது நபியின் அறிவுரை நூல்களைப் பின்பற்றுவதில்லை.  

இவ்வியக்கம் அல்சீரியா, தூனிசியா, லிபியா, கிழக்கு ஆபிரிக்கா ஆகியவற்றின் சில இடங்களிலும் பின்பற்றப்படுகிறது. இந்த இயக்கம் கிபி 650-ல் அல்லது இசுலாமியத் தீர்க்கதரிசி முகம்மது இறந்து கிட்டத்தட்ட 20 ஆண்டுகளுக்குப் பிறகு, சுன்னி, சியா ஆகிய இரு பிரிவுகளுக்கும் முன்னதாக நிறுவப்பட்டதாகக் கூறப்படுகிறது. தற்கால வரலாற்றாசிரியர்கள் கவாரிச்சு இயக்கத்தின் மிதவாதக் கோட்பாட்டின் வழியே இதன் தோற்றத்தைக் காண்கின்றனர். சமகால இபாதிகள் தம்மைக் கவாரிச்சுகள் என வகைப்படுத்தப்படுவதை கடுமையாக எதிர்க்கின்றனர், இருப்பினும் அவர்களின் இயக்கம் கிபி 657 கவாரிச்சுகளின் பிரிவினையிலிருந்து தோன்றியது என்பதை அவர்கள் ஏற்றுக் கொள்கின்றனர்.  

## குறிப்பிடத்தக்க இபாதிகள்
### ஓமான் சுல்தான்கள்
- காபூசு பின் சயீது அல் சயீது
- ஐத்தாம் பின் தாரிக் அல் சயீது
# காலிக் அமில வினையாக்கி

**காலிக் அமில வினையாக்கி** (Gallic acid reagent) என்பது காலிக் அமிலமும் கந்தக அமிலமும் சேர்ந்த ஒரு வினையாக்கியாகும். சிறுநீர், இரத்தம், வியர்வை போன்ற மாதிரிகளில் போதைப்பொருள் அல்லது அவற்றின் வளர்சிதைமாற்ற முன்னோடி வேதிப்பொருள்களை உடனடி சோதனை மூலம் முன்கூட்டியே அடையாளம் காண இவ்வினைப்பொருள் பயன்படுகிறது.  
ஒவ்வொரு 10 மில்லி கந்தக அமிலத்திற்கும் 0.5 கிராம் காலிக் அமிலம் பயன்படுத்தப்படுகிறது . இதே விகித்த்தில் கந்தக அமிலத்திலுள்ள புரோப்பைல் காலேட்டு எனப்படும் காலிக் அமில என் – புரோப்பைல் எசுத்தரையும் இதற்காகப் பயன்படுத்தலாம் .  
இதன் குறுகிய ஆயுள் (விரைவில் வெளிறிய ஊதா நிறமாக மாறுவதால்) சில நேரங்களில் தனி புட்டியில் காலிக் அமிலத்தை எத்தனாலில் கரைத்து வைத்துக் கொண்டு பரிசோதிக்கும் நேரத்தில் கந்தக அமிலத்தை சேர்ப்பதன் மூலம் தயாரிக்கப்படுகிறது. இந்த செயல்முறையில் 100 மில்லி எத்தனால் பயன்படுத்தப்படுகிறது. எத்தனாலில் உள்ள இந்த காலிக் அமிலத்தில் ஒரு துளி கந்த அமிலம் மட்டும் சேர்க்கப்பட்டு வினையாக்கி தயாரித்துக் கொள்ளப்படுகிறது ..  
**பல்வேறு பொருட்களுடன் 30 வினாடிகளுக்குப் பின்னர் காலிக் அமில வினையாக்கியின் நிறங்கள்**

| பொருள் | நிறங்கள் |
| --- | --- |
| மெத்திலோன் | மஞ்சள் |
| மெத்திலீன்டையாக்சிபைரோவலேரோன் | மஞ்சள் |
| மெப்பீட்ரோன் | வினையில்லை |
| மெத்கேத்தினோன் | வினையில்லை |
| கேத்தினோன் | வினையில்லை |
| வினையில்லை | } |
## இதையும் காண்க
- [[போலினின் வினைப்பொருள்|போலின் வினையாக்கி
- சுவிக்கர் வினையாக்கி
# ஹரிப்பாடு சுப்பிரமணிய சுவாமி கோயில்


**ஸ்ரீ சுப்ரமண்ய சுவாமி கோயில்** (*Haripad Sree Subrahmanya Swamy temple*) என்பது கேரளாத்தின் ஆலப்புழை மாவட்டம், ஹரிப்பாட்டில் உள்ள பழமையான முருகன் கோயில்களில் ஒன்றாகும். முருகனுக்கு அமைக்கப்பட்ட இந்தக் கோயிலானது தட்சிண பழனி (தென் பழனி) என்று அழைக்கப்படுகிறது. கலியுகத்திற்கு முன்பே இந்த கோயில் நிறுவப்பட்டதாக நம்பப்படுகிறது. இதுவே கேரளத்தின் மிகப் பெரிய முருகன் கோயிலாகும். மேலும் இங்கு உள்ள கொடிக்கம்பமும் மிக உயர்ந்தது ஆகும்.  

## ஆரம்பகால வரலாறு
இந்த கோயில் முருகன் சிலையானது பரசுராமரால் வழிபடப்பட்டு பின்னர், கோவிந்தமுட்டம் உப்பங்கடலில் உள்ள கந்தநல்லூரில் விடப்பட்டதாகவும், அதில் இருந்து மீட்கப்பட்டதாகவும் நம்பப்படுகிறது. சிலை நெல்புரகடவில் கரைக்கு கொண்டு வரப்பட்டது. சிலையை மீட்டதை நினைவு கூறும் வகையிலேயே பயிப்பாடு வல்லம் களி அல்லது ஜலோத்சவம் என்னும் மூன்றுநாள் திருவிழாவனது திருவோணத்துக்குப் பிறகு பையாப்பட்டு ஆற்றில் நடத்தப்படுகிறது. சிலை மீட்கப்பட்டப்பிறகு கிறிஸ்தவ குடும்பத்தைச் சேர்ந்த தாரகன்மார் என்பவருக்கு சொந்தமான ஒரு ஆலமரத்தின் கீழ் அரை நாழிகை (அரை மணி நேரம்) இந்த சிலை பொதுமக்கள் பார்வைக்கு வைக்கப்பட்டதாக தொன்மவியல் கூறுகிறது. இப்போதும் இந்த இடத்தில் "அரை நழிகை அம்பலம்" என்று அழைக்கப்படும் ஒரு சிறிய கோயில் உள்ளது.  

மகர மாதத்தில் புஷ்ய நட்சத்திரத்தில் இந்த கோயிலுக்கு குடமுழுக்கு நடத்தப்பட்டது. இந்த நாள் ஒவ்வொரு ஆண்டும் கோயிலின் ஸ்தாபக நாளாக கொண்டாடப்படுகிறது. கோயிலை குடமுழுக்கு செய்ய விஷ்ணு ஒரு துறவியாக தோன்றினார் என்று நம்பப்படுகிறது. மலையாள ஆண்டு 1096 இல் கோயிலில் தீ பிடித்தது, ஆனால் தங்கக் கொடி மரம் மற்றும் கூத்தம்பலம் ஆகியவை தீயில் இருந்து காப்பாற்றப்பட்டன. ஸ்ரீ சித்திரை திருநாள் இராம வர்மா மன்னரின் காலத்தில் இந்த கோயில் புனரமைக்கப்பட்டது. தங்கக் கொடி மரம் மீண்டும் நிறுவப்பட்டது.  

## முதன்மை தெய்வம்
கோயிலின் முதன்மைத் தெய்வமாக நான்கு கைகளுடன் முருகன் உள்ளார். ஒரு கையில் வேலை ஏந்தியும், மற்றொரு கையில் வஜ்ராயுத்த்தைக் கொண்டும், ஒரு கையில் பக்தர்களுக்கு ஆசி வழங்கும் அபய முத்திரையுடனும், மற்றொரு கையை தொடைமீது வைத்தும் இருக்கிறார். முருகன் சிலையின் உயரம் சுமார் எட்டு அடியில் பிரம்மாண்டமாக உள்ளது. இந்த சிலைக்குள் விஷ்ணு, சிவன், பிரம்மா ஆகியோர் இருப்பதாக ஐதீகம். முழுகன் சிலை கிழக்கு நோக்கி உள்ளது.  

## பிற தெய்வங்கள்
முதன்மைத் தெய்வமான முருகனுக்கு அருகில் தட்சிணாமூர்த்தி, பிள்ளையார், திருவம்பாடி கண்ணன், நாகர், சாஸ்தா, கீழ்த்தயார் கோவில் சுப்பிரமணியன் உள்ளிட்ட பல தெய்வங்கள் உள்ளன.  

## கோயில் அமைப்பு

இந்த கோவிலில் நான்கு கோபுரங்கள் உள்ளன. கோயிலின் கிழக்குப் பக்கத்தில் தங்கக் கொடி மரம் உள்ளது. கோயிலின் கருவறை வட்ட வடிவத்தில் உள்ளது. கோயில் வளாகத்தில் ஒரு கூத்தம்பலம் உள்ளது . முருகனின் வாகானமான மயில்கள் பாதுகாக்கப்பட்டு கோயில் வளாகத்தில் வைக்கப்பட்டுள்ளன.  

## திருவிழாக்கள்
இக்கோயிலில் மூன்று திருவிழாக்கள் முதன்மையாக நடத்தப்படுகின்றன. அவை அவணி உற்சவம் சிங்கோமிலும், மார்கழி உற்சவம் தணுவிலும், சித்திரை உற்சவம் மேடத்திலும் நடக்கின்றன. விருச்சிகத்தில் திரிக்கார்த்திகா, எடவத்தில் பிரதிஷ்டா நாள், துலத்தில் ஸ்கந்த அஷ்டமி, கண்ணியில் நவராத்திரி, மகரத்தில் தைப்பூசம் ஆகியவை ஹரிபாத் கோயிலின் மற்ற முக்கியமான திருவிழாக்கள் ஆகும்.
# திவிசீமா



**திவிசீமா** (Diviseema) என்பது இந்திய மாநிலமான ஆந்திராவின் கிருட்டிணா மாவட்டத்தில் உள்ள ஒரு சிறிய மற்றும் ஆற்று முகத்துவாரத் தீவாகும். இது அவணிகட்டா, கொடுரு மற்றும் நாகயலங்கா ஆகிய மூன்று மண்டலங்களை உள்ளடக்கியுள்ளது.  

## சொற்பிறப்பு
திவிசீமா என்ற சொல் தெய்வத்தின் தங்குமிடம் என்று மொழி பெயர்க்கப்பட்டுள்ளது.  
<sup data-ve-ignore="true">&#x5B; *<span title="The material near this tag failed verification of its source citation(s). (August 2019)">சரிபார்ப்பு தோல்வியுற்றது</span>* &#x5D;</sup>  
திவிசீவி என்ற பெயரிலிலுள்ள என்ற இரண்டு சொற்களில் திவி என்றால் 'தீவு' எனவும், சீமா என்றால் தெலுங்கில் 'பகுதி' அல்லது 'நாடு' என்றும் பொருள்படும். திவிசீமா (தீவிசீமா எனவும் உச்சரிக்கப்படுகிறது) என்றால் 'தீவின் பகுதி' என்பதாகும்)  

## நிலவியல்
திவிசீமா புலிகடாவில் (அவணிகட்டா) உருவாக்கப்பட்ட ஆற்று முகத்துவாரப் பகுதியில் அமைந்துள்ளது. இங்கு கிருட்டிணா ஆறு வங்காள விரிகுடாவில் இணைவதற்கு முன்பு இரண்டாக பிரிக்கப்பட்டுள்ளது. ஒன்று வங்காள விரிகுடாவின் கம்சலாதீவி (கொதுரு மண்டலம்) மற்றும் மற்றொன்று குல்லாலமோடா (நாகயலங்க மண்டலம்) அருகே இணைகிறது.  

இது கிருட்டிணா ஆறு மற்றும் அதன் நீர் வழங்கும் பகுதிகளுடன் இணைந்த ஒரு வளமான தாழ்வான சமவெளியாகும். விசயவாடாவில் உள்ள பிரகாசம் தடுப்பணையிலிருந்து எடுக்கப்பட்ட கால்வாய் பாசனத்தின் மூலம் இது பாசனம் செய்யப்படுகிறது. பாலகாயத்திப்பாவில் கிருட்டிணா ஆறு மற்றும் வங்காள விரிகுடாவின் சங்கமம் ஒரு வார இறுதியில் சுற்றுலாப் பயணமாகவும், ஒரு யாத்திரை மையமாகவும் உள்ளது. கடலை நோக்கி, திவிசீமா செழிப்பான சதுப்பு நிலங்களைக் கொண்டுள்ளது. மேலும், இது கிருட்டிணா வனவிலங்கு சரணாலயம் என்றும் அறிவிக்கப்படுகிறது.  

## சூறாவளி
1977 ஆம் ஆண்டு நவம்பர் 19 ஆம் தேதி இந்த பிராந்தியத்தில் ஏற்பட்ட ஆந்திரா சூறாவளியின் போது எதிபாராதவகையில் மனித உயிர்களின் இழப்பு ஏற்பட்டது. இந்த இயற்கை பேரழிவின் விளைவாக 10,000 பேரும் 10,00,000 விலங்குகளும் இறந்ததாக மதிப்பிடப்பட்டுள்ளது. தப்பிப்பிழைத்தவர்கள் பெரும்பாலும் தன்னார்வ அமைப்புகள் மற்றும் அரசாங்க முயற்சிகள் காரணமாக மீட்கப்பட்டனர்.
# செயிண்ட் தாமஸ் தேவாலயம், கோக்கமங்கலம்


**கொக்கமங்கலம் செயின்ட் தாமஸ் சிரோ-மலபார் கத்தோலிக்க தேவாலயம்,** (*St. Thomas Syro-Malabar Catholic Church, Kokkamangalam*) என்பது கேரளத்தின், ஆலப்புழை மாவட்டம், கொக்கமங்கலத்தில் உள்ள ஒரு கிறித்தவ தேவாலயமாகும். இது புனித தாமசால் நிறுவபட்ட ஏழு தேவாலயங்களில் நடுப்பகுதியில் உள்ளதாகும். இது சிரோ-மலபார் கத்தோலிக்க மறைமாவட்டத்தில் உள்ளது.  
திருத்தூதர் தோமாவால் அமைக்கப்பட்ட சிலுவை (அசல் சிலுவை பள்ளிப்புரத்தில் உள்ளது ; அதன் மாதிரி 2002 இல் அமைக்கப்பட்டது). ]]  
தென்னிந்திய மாநிலமான கேரளத்தில் எர்ணாகுளம்-அங்கமாலி உள்ளது. புனித தாமசின் உருவப்படம் இங்கு வணங்கப்படுகிறது, இது 1897 ஆம் ஆண்டில் கார்மலைட் மடாலயம் மன்னனத்திலிருந்து ஒரு வெளிப்பாட்டின் படி கொண்டு வரப்பட்டது. இந்த உருவப்படம் சிறந்த கலை மதிப்புடைய அலங்கரிக்கப்பட்ட படகில் பொருத்தப்பட்டுள்ளது.  

புனித தாமஸ் கொக்கமங்கலத்திற்குச் சென்று இங்கு ஒரு ஆண்டு நற்செய்திகளைப் பிரசங்கித்தார். கேரளத்தில் நடைமுறையில் உள்ள கிறிஸ்தவ நாட்டுப்புற-பாடலின் பண்டைய வடிவமான " ராம்பன் பட்டு " இல் உள்ள கதையின்படி 1600 பேர் இவர் மூலம் கிறிஸ்தவத்திற்கு மாறினர் . இவர் கொக்கமங்கலத்தில் ஒரு கிறிஸ்தவ சமூகத்தை உருவாக்கி, நம்பிக்கைக்குரியவர்களுக்கு ஒரு சிலுவையை அமைத்தார். இந்த சிலுவை பின்னர் நாசகாரர்களால் உடைக்கப்பட்டு, வேம்பநாடு ஏரிக்குள் எறியப்பட்டது, இதன்பிறகு இது பள்ளிப்புரம் வரை அடித்துச் செல்லப்பட்டு, அங்கு அது நிறுவப்பட்டது.  

இந்த தேவாலயத்தில் தனிச்சிறப்பான பலிபீடம் ஒன்று திருத்தூதர் புனித தாமசின் நினைவுச் சின்னம் அருகே உள்ளது. இந்த பரிசுத்த பலிபீடம் இங்குள்ள புனித தாமஸ் போப் இரண்டாம் ஜான் பால் அவர்களிடம் சிறப்பு அனுமதிபெற்று இத்தாலியின் ஓர்டோனாவிலிருந்து1999 நவம்பரில் கொண்டு வரப்பட்டாது. ரெலிக்கை வணங்குவதற்காக வெள்ளிக்கிழமை மாலை சிறப்பு நோவனா பிரார்த்தனை நடத்தப்படுகிறது. வெளிநாடுகளில் வேலை தேடும் பக்தர்கள் இங்குள்ள திருத்தூதரின் பரிந்துரையை நாடுகிறார்கள்.
# உ. இராஜேஷ்


**உப்பலாப்பு ராஜேஷ்** (Uppalapu Rajesh) என்பவர் ஓர் கர்நாடக இசையில் ஒரு இந்திய மாண்டலின் இசைக்கலைஞரும், இசை தயாரிப்பாளரும் மற்றும் இசையமைப்பாளருமாவார்.  

## தொழில்
ஜான் மெக்லாலின் *புளோட்டிங் பாயிண்ட்* என்ற இசைத்தொகுப்புடன் இவரது பணி 2009 இல் கிராமி விருதினைப் பெற்றது. ஜெர்மனியில் நடைபெற்ற 'மேஜிக் மாண்டலின்' என்ற விழாவில் பங்கேற்ற இளைய பங்கேற்பாளராகவும் இருந்தார். நியூயார்க் நகரத்தின் லிங்கன் மையத்தில் தனது இசை நிகழ்ச்சிகளை நிகழ்த்தியுள்ளார். மேலும் பிபிசி லைவ், லண்டன், மெல்போர்ன் கச்சேரி அரங்கில், *சிட்டே டி லா மியூசிக்* , பாரிசு, கிரீஸ், கனடா, மத்திய கிழக்கு, அமெரிக்கா, மற்றும் ஐரோப்பா போன்ற இடங்களிலும் இசை நிகழ்ச்சிகளையும் வழங்கியுள்ளார்.  

இவர் ஜோகன்னஸ்பர்க் பில்ஹார்மோனிக் இசைக்குழு (டொமினிக் டி பியாஸ்ஸாவுடன்), KZN பில்ஹார்மோனிக் இசைக்குழு, ( ஸ்டீபன் தேவஸ்ஸியுடன் ) ஆகிய இடங்கள்ளும் நேரலை நிகழ்ச்சியை நிகழ்த்தியுள்ளார். 2006 ஆம் ஆண்டில் நியூயார்க்கில் நடைபெற்ற இவரது இசை நிகழ்ச்சி, *தி நியூயார்க்கர்* என்ற இதழால் ஆண்டின் சிறந்த இசை நிகழ்ச்சிகளில் ஒன்றாக தேர்ந்தெடுக்கப்பட்டது. ஏப்ரல் 2007 இல் இவர் இந்தியக் குடியரசுத் தலைவரால் கௌரவிக்கப்பட்டார்.  

இவர் தனி இசைத்தொகுப்புகளையும் வெளியிட்டுள்ளார். அதாவது - கோரமண்டல் டூயட் (ஏ. கே. பழனிவேலுவுடன்), விக்கு வினாயக்ராமுடன், அமல்கமேஷன், ஸ்பிரிட்ஸ், ஃபாலோயிங் மை ஹார்ட் மற்றும் இன்டூ தி லைட் போன்றவை. உ. சீனிவாஸ், சாகீர் உசேன், சிவமணி மற்றும் ஜார்ஜ் புரூக்சு ஆகியோருடன் இணைந்து *சம்ஜனிதா* என்ற இசைத்தொகுப்பை வெளியிட்டுள்ளார். இவர் உஸ்தாத் ஜாகிர் உசைன், உஸ்தாத் சுல்தான் கான், பண்டிட் ஹரிபிரசாத் சௌராசியா, சங்கர் மகாதேவன், ஹரிஹரன், லூயிஸ் பேங்க், ரஞ்சித் பரோத், மைக் மார்சல்ல், சிவமணி மற்றும் பீட் லோக்கெட், கர்ஷ் காலே மற்றும் கிரெக் எல்லிஸ், பிக்ரம் கோஷ், கமல் சப்ரி, நிலாத்ரி குமார் போன்ற பல இசைக் கலைஞர்களுடன் வட மற்றும் தென் இந்தியாவெங்கும் சுற்றுப்பயணங்கள் மற்றும் பதிவுகளில் ஈடுபட்டுள்ளார். 2014 ஆம் ஆண்டில் இராஜேஷ், பாடகர் கார்த்திக்குடன் இணைந்து சிருஷ்டி என்ற இசைக்குழுவை உருவாக்கினார்.  

## தனிப்பட்ட வாழ்க்கை
உ. இராஜேஷ் 1977 மே 17 அன்று ஆந்திராவின் பாலகோலில் உ. எஸ். சத்தியநாராயணன் *(தந்தை)* மற்றும் காந்தம் *(தாய்)* ஆகியோரின் இளைய மகனாகப் பிறந்தார். இவர் இந்தியாவில் கர்நாடக பாரம்பரிய இசையில் குறிப்பிடத்தக்க மாண்டலின் இசைக்கலைஞரான மறைந்த உ.சீனிவாசின் தம்பியாவார்.  

இவரது குழந்தைப் பருவத்தில், இவரது தந்தையும் சகோதரரும் இவருக்கு இசையில் ஆசிரியர்களாக இருந்தனர். இவர் தனது 6 வயதில் மாண்டலினில் கர்நாடக பாரம்பரிய இசையை இசைக்கத் தொடங்கினார். மேலும் தனது முதல் இசை நிகழ்ச்சியை காஞ்சி காமகோட்டி பீடத்தில் சிறீசந்திரசேகரேந்திர சரசுவதி முன்னிலையில் நிகழ்த்தினார். இவரது சகோதரர் சீனிவாசின் நினைவாக தமிழ்நாட்டின் சென்னையில் சீனிவாஸ் இன்ஸ்டிடியூட் ஆப் வேர்ல்ட் மியூசிக் என்ற இசைப்பள்ளியை உருவாக்கி அதில் மாணவர்களுக்கு இலவச இசைக் கல்வியை வழங்கி வருகிறார். இசைப் பள்ளியின் இயக்குநர்களில் ஒருவராகவும் இவர் இருக்கிறார்.
# இராஜேஷ் யங்கரன்


**இராகேஷ் யங்கரன் (**Rakesh Yankaran) இராஜா என்ற புனைபெயர் கொண்ட இவர் ஓர் விருது பெற்ற இந்தோ-டிரினிடாடியன் இசைக்கலைஞர் ஆவார். இவர் மறைந்த இந்திய பாரம்பரிய இசைக்கலைஞர் ஐசக் யங்கர்ரனின் மகனும், மறைந்த சட்னி எனப்படும் இந்தோ-கரீபியன் இசைக்கலைஞர்களான ஆனந்த் யங்கரன் மற்றும் சர்ம் யங்கரன் ஆகியோரின் சகோதரரும் ஆவார். இவரது தாத்தா இந்தியாவின் ஆந்திராவிலிருந்து டிரினிடாட் மற்றும் டொபாகோவுக்கு ஒப்பந்தம் செய்யப்பட்டு சென்ற தொழிலாளர்கள் காலங்களில் வந்தார். இவர் சுயமாகக் கற்றுக் கொண்ட இசைக்கலைஞர் ஆவார். ஒரு குழந்தையாக, இளம் இராகேஷ் தனது தந்தை பாடுவதைக் கேட்பதை விரும்பினார். தனது பதின்வயதிலேயே இவர் இசையை இசைக்கத் தொடங்கினார். இன்று இவர் ஒரு தொழில்முறை சட்னி இசைக் கலைஞராவார். இவர் இந்திய கருவிகளான கைம்முரசு, தோலாக், ஆர்மோனியம், தண்டல் மற்றும் தஸ்ஸா மேளம் போன்றவற்றை இசைக்கத் தெரிந்தவர்.  

இராகேஷ் யங்கரன் டிரினிடாட் மற்றும் டொபாகோவில் பிறந்த தெலுங்கு மற்றும் போஜ்புரி இந்திய வம்சாவளியைச் சேர்ந்தவராவார். இவர் 1974 இல் தனது இசை வாழ்க்கையைத் தொடங்கினார். ஆனால் முதன்முதலில் 1991 ஆம் ஆண்டில் *ததியா மோடே லே லே* என்ற பாடலுக்காக தேசிய பாராட்டைப் பெற்றார். மற்ற வெற்றிகளில் மௌசி, துலாஹின் சாலே சசுரல் மற்றும் நரோரோ ரே ஆகியவை அடங்கும். இவர் 1996 மற்றும் 1997 ஆம் ஆண்டுகளில் தேசிய சட்னி மோனார்க் போட்டியில் வென்றுள்ளார். மேலும், 2008, மற்றும் 2008 இல் தேசிய பாரம்பரிய சட்னி எனப்படும் இந்தோ-கரீபியன் இசை வகையில் மன்னரானார்..
# கே. என். ஒய் பதஞ்சலி


**கே. என். ஒய் பதஞ்சலி** (K. N. Y. Patanjali) இவர் ஆந்திராவைச் சேர்ந்த பிரபல எழுத்தாளரும், பத்திரிகையாளருமாவார். இவர் ஈனாடு, ஆந்திர பூமி, உதயம், ஆந்திர பிரபா போன்ற பல்வேறு செய்தித்தாள்களில் பணியாற்றினார். சாக்சி என்ற செய்தித்தாளின் ஆசிரியராகவும் இருந்துள்ளார். இவர் பல புதினங்கள் மற்றும் சிறுகதைகளை எழுதியுள்ளார். இவரது பெரும்பாலான எழுத்துக்கள் இவரது சொந்த நையாண்டி பாணியைக் கொண்டுள்ளன. இவர் 2009 மார்ச் 11 அன்று விசாகப்பட்டினத்தில் காலமானார்.  

## தனிப்பட்ட வாழ்க்கை
பதஞ்சலி 1952 மார்ச் 29 அன்று ஆந்திரப் பிரதேசத்தின் விசயநகர மாவட்டத்தில் அலந்தா என்ற ஊரில் கே. வி. வி. கோபால இராஜு மற்றும் சீதா தேவி ஆகியோருக்கு பிறந்தார். தொடக்கக் கல்வியைத் தொடரும் போதே, ஆயுர்வேதத்தையும் தனது தந்தையிடமிருந்து கற்றுக்கொண்டார். சிறு வயதிலிருந்தே எழுதத் தொடங்கினார்.  

## பத்திரிகையாளர்
1975 ஆம் ஆண்டில் ஈநாடு செய்தித்தாளில் ஒரு பத்திரிகையாளராக சேர்ந்தார். 1984 வரை அங்கு பணியாற்றினார். 1984 முதல் 1990 வரை உதயம் செய்தித்தாளில் பணியாற்றினார். பின்னர் இவர் ஆந்திர பூமி, மற்றும் மகாநகர் ஆகியவற்றிலும் பணியாற்றினார். இவர் பதஞ்சலி பத்ரிகா என்ற சொந்த செய்தித்தாளை தொடங்கி 16 மாதங்கள் அதை வெளியிட்டார். பின்னர் 2003 ல் ஆந்திர பிரபாவில் சேர்ந்தார். இவர் சாக்சியின் ஆசிரியராக பொறுப்பேற்பதற்கு முன்பு சில மாதங்கள் டிவி 9 என்ற தொலைக்காட்சியுடன் பணிபுரிந்தார். சிறிது நேரம் கழித்து நோய்வாய்ப்பட்ட இவர் 2009 மார்ச் 11 அன்று விசாகப்பட்டினத்தில் ஒரு தனியார் மருத்துவமனையில் காலமானார். இவரது படைப்புகளில் *பெம்புடு ஜந்துவ்* (செல்லப்பிராணிகள்) என்பது பத்திரிகையாளர்களின் வாழ்க்கையை அடிப்படையாகக் கொண்டது. *காக்கி வனம்* என்பது காவல்துறையின் வாழ்க்கையை அடிப்படையாகக் கொண்டது.  

## விருதுகள்
இரவி சாஸ்திரி, சாகந்தி சோமயாஜுலு என்ற பெயரில் நிறுவப்பட்ட விருதுகளை இவர் பெற்றுள்ளார். கிருட்டிண வம்சி இயக்கிய சிந்தூரம் படத்திற்கான வசனங்களையும் இவர் எழுதியுள்ளார். இந்த படத்திற்காக தங்கநந்தி விருதை வென்றுள்ளார்.
# பிங்கலி சூரண்ணா

**பிங்கலி சூரண்ணா** (Pingali Suranna) ( பொ.ச. 16 ஆம் நூற்றாண்டு ) இவர் ஓர் தெலுங்கு கவிஞரும், அஷ்டதிகஜர்களில் ஒருவருமாவார்.  

## ஆரம்ப கால வாழ்க்கை
சூரண்ணாவின் சரியான பிறப்பிடம் நிச்சயமற்றது. நந்தியாலாவுக்கு அருகிலுள்ள கனலா கிராமத்தில் வசித்து வந்தார்.  

சூரண்ணாவின் பெற்றோர் அபமாம்பா (தாய்) மற்றும் அமரனா (தந்தை), இருவரும் அறிஞர்கள் ஆவர். கிருட்டிணா மாவட்டத்தில் விஜயநகர பேரரசு என்ற ஒரு படைப்பை நந்தியால் கிருட்டிண இராஜுவுக்கு சூரண்ணா அர்ப்பணித்தார். இவர் நந்தியாலுக்கு அருகிலுள்ள கனாலா கிராமத்தைச் சேர்ந்தவரென்றும், நந்தியாலா மற்றும் கர்னூல் மாவட்டத்தின் கொயிலகுந்த்லா சாலையைச் சேர்ந்தவர் என்பது இப்போது தீர்க்கப்பட்டுள்ளது. இவருடைய சமாதி இங்கே இருக்கிறது. பாட்டர் சமூகம் அவரது ஜெயந்தியை ஆண்டுதோறும் கொண்டாடுகிறது. கனாலாவில் ஒரு பழைய ஓரியண்டல் உயர்நிலைப்பள்ளியும் உள்ளது. இது பிங்கலி சூரண்ணாவின் மரபு என்று கூறப்படுகிறது. நந்தியால், சுரானா சரசுவத சங்கம் என்பது 25 ஆண்டுகளுக்கும் மேலாக ஒரு இலக்கிய அமைப்பாகும். பயிற்சி பெற்ற மருத்துவர் ஜி. சகாதேவுடு, ஓய்வு பெற்ற ஆசிரியரான கோட்டிமுக்கலா சுப்ரமண்ய சாஸ்திரி மற்றும் ஓய்வுபெற்ற ஆசிரியரான கொடுரி சேசபானி சர்மா ஆகியோர் முறையே தலைவர், செயலாளர் மற்றும் இந்த அமைப்பின் இணை செயலாளர் ஆவர்.  

## இலக்கியப் படைப்புகள்
1500 ஆம் ஆண்டில் சூரண்ணா, கருட புராணம், பிரபாவதி பிரதியும்மு, இராகவ பாண்டவ்யம் மற்றும் கலாபூர்ணோதயாமு ஆகியவற்றை எழுதினார். இவர் கருட புராணத்தை தனது தந்தைக்கும், கலாப்பூர்ணோதயத்தை நந்தியால் மன்னருக்கும் அர்ப்பணித்தார்.  

*பிரபாவதி* *பிரதியும்மு* மற்றும் *கலாபூர்ணோதயமு ஆகியவற்றை வெல்செரு* நாராயண ராவ் மற்றும் தாவீது சல்மான் ஆகியோர் ஆங்கிலத்தில் மொழிபெயர்த்துள்ளனர். *கலாபூர்ணோதயாமுவின்* மொழிபெயர்ப்பான *தி சவுண்ட் ஆஃப் தி கிஸ், அல்லது தி ஸ்டோரி, ஒருபோதும் சொல்லப்படக்கூடாது,* என்பதை கொலம்பியா யுனிவர்சிட்டி அச்சகம் 2002 இல் வெளியிட்டது. *பிரபாவதி பிரதியும்முவின்* மொழிபெயர்ப்பான, *தி டெமான்ஸ் டாட்டர்: எ லவ் ஸ்டோரி பிரம் சவுத் இன்டியா என்பதை* நியூ யார்க் அரசுப் பல்கலைக்கழக அச்சகம் 2006 இல் வெளியிடப்பட்டது. * *
# பி. சத்ய நாராயண் ரெட்டி



**பி. சத்ய நாராயண் ரெட்டி** (B. Satya Narayan Reddy; பிறப்பு: 1927 ஆகத்து 21 - இறப்பு: 2012 அக்டோபர் 6) இவர் ஓர் சுதந்திர போராட்ட வீரரும், சோசலிச அரசியல்வாதியும் மற்றும் உத்தரபிரதேசம், ஒடிசா மற்றும் மேற்கு வங்காளத்தின் முன்னாள் ஆளுநராகவும் இருந்தார்.  

ரெட்டி 2012 அக்டோபர் 6, அன்று ஐதராபாத்த்தில் தனது 85ஆவது வயதில் காலமானார்.  

## ஆரம்ப கால வாழ்க்கை
ரெட்டி தெலங்காணாவின் மகபூப்நகர் மாவட்டத்தில் உள்ள அன்னாரம் கிராமமான சாத்நகரைச் சேர்ந்த விவசாய குடும்பத்தைச் சேர்ந்தவர். ஐதராபாத்தில் உள்ள நிசாம் கல்லூரியில் கல்வி பயின்ற இவர் உசுமானியா பல்கலைக்கழகத்தில் சட்டம் பயின்று பட்டம் பெற்றார்.  

## சுதந்திர போராட்ட வீரர்
14 வயதான ரெட்டி, 1942 இல் வெள்ளையனே வெளியேறு இயக்கத்தில் பங்கேற்றார். காந்தி கைது செய்யப்பட்டதை எதிர்த்து மாணவர்களின் ஊர்வலத்தை மேற்கொண்டதற்காக கைது செய்யப்பட்டார். பின்னர் இவர் 1947 இல் ஐதராபாத் மக்கள் இயக்கத்தில் பங்கேற்றார். அங்கு இவர் ஐதராபாத் நிசாமுக்கு எதிராக ஒரு சத்தியாக்கிரக இயக்கத்தை ஏற்பாடு செய்தார். அதற்காக இவர் கைது செய்யப்பட்டு 6 மாதங்கள் சஞ்சல்குடா சிறையில் அடைக்கப்பட்டார். சிறையில் இருந்த காலத்தில் இவர் தனது சிறைத் தோழர்களிடையே வாரந்தோறும் வெளியான *பயாம்-இ-நாவ்* என்ற இதழின் ஆசிரியராக இருந்தார்.  

## அரசியல் வாழ்க்கை
ஆச்சார்யா நரேந்திர தேவ், ஜெய்பிரகாஷ் நாராயண் மற்றும் ராம் மனோகர் லோகியா ஆகியோரால் ஈர்க்கப்பட்ட ரெட்டி சோசலிச இயக்கத்தின் ஒரு பகுதியாக ஆனார். வினோபா பாவேவின் நிலக்கொடை இயக்கத்தில் பங்கேற்றார். காங்கிரசின் தொடர்பைத் தவிர்த்து, இவர் சோசலிஸ்ட் கட்சி, ஜனதா கட்சி மற்றும் லோக்தளுடன் பலவிதமாக தொடர்பு கொண்டிருந்தார். ஜனதா கட்சியின் வேட்பாளராக 1978 ல் மாநிலங்களவைக்குத் தேர்ந்தெடுக்கப்பட்டார். 1983 ஆம் ஆண்டில் இவர் தெலுங்கு தேசம் கட்சியில் சேர்ந்தார். 1984 ஆம் ஆண்டில் மாநிலங்களவைக்கு மீண்டும் தேர்ந்தெடுக்கப்பட்டார்.  

## ஆளுநர் பதவிக்காலம்
ரெட்டி 1990 பிப்ரவரி 12 முதல் 1993 மே 25 வரை உத்திரப் பிரதேச ஆளுநராகவும், 1993 சூன் முதல் 1995 சூன் 17 வரை ஒடிசாவின் ஆளுநராகவும் பணியாற்றினார். இவர் 1993 சூலை 13 முதல் 1993 ஆகத்து 14 வரை மேற்கு வங்காள ஆளுநராக கூடுதல் பொறுப்பையும் வகித்தார். பாபர் மசூதி இடிக்கப்பட்டபோது இவர் உத்தரபிரதேச ஆளுநராக இருந்தார்.
# சிலக்கலூரிப்பேட்டை

**சிலக்கலூரிப்பேட்டை** (Chilakaluripet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இது நரசராபேட்டை வருவாய்ப் பிரிவில் உள்ள சிலக்கலூரிபேட்டை மண்டலத்தின் வட்டத் தலைமையகமாகும். இந்தப் பகுதியைச் சேர்ந்த குறிப்பிடத்தக்கவர் ஏஎம்ஜி இந்தியா சர்வதேச அமைப்பின் நிறுவனர் ஜான் டேவிட் என்பவராவார்.  

## நிலவியல்
இது மாநிலத்தின் கடலோர ஆந்திர பிராந்தியத்தில் 16.10 ° வடக்கேயும், 80.16 ° கிழக்கிலும், கிழக்கு கடலோர சமவெளிகளில் அமைந்துள்ளது. மாவட்ட தலைமையகம் குண்டூருக்கு தென்மேற்கே 40 கி.மீ. (25 மைல்) தொலைவிலும், அமராவதிக்கு (மாநில தலைநகரம்) வடக்கே 75 கிலோமீட்டர் (46 மைல்) தொலைவிலும் சிலக்கலூரிபேட்டை அமைந்துள்ளது. இந்தியாவின் நிலநடுக்க மண்டலங்களின்படி இந்த நகரம் மண்டலம் 3 இல் அமைந்துள்ளது. நாகார்ஜுனா சாகர் வலது கால்வாயிலிருந்து கிருட்டிணா ஆற்றின் தண்ணீர் இங்குக் குடியிருப்பாளர்களின் முக்கிய நீர் ஆதாரமாக உள்ளது.  

## புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி, நகரத்தின் மக்கள் தொகை 101,550 என்ற அளவில் உள்ளது. மொத்த மக்கள் தொகையில், 50,201 ஆண்களும் 51,349 பெண்களும் உள்ளனர். சராசரி பாலின விகிதம் 1000 ஆண்களுக்கு 1023 பெண்களென்று இருக்கின்றனர். இது தேசிய சராசரியான 1000 க்கு 940 ஐ விட அதிகமாகும். 9,525 குழந்தைகள் 0–6 வயதுக்குட்பட்டவர்கள், அவர்களில் 4,916 சிறுவர்கள் மற்றும் 4,609 பேர் பாலின விகிதத்தில் 1000 க்கு 938 என்ற விகிதத்தில் உள்ளனர். சராசரிக் கல்வியறிவு விகிதம் 72.08 சதவீதமாக உள்ளது. 52,106 கல்வியாளர்கள், தேசிய சராசரியான 73.00 சதவீதத்தை விடக் குறைவாக உள்ளனர். .  

## குடிமை நிர்வாகம்
சிலக்கலூரிபேட்டை நகராட்சி 1964 ஆம் ஆண்டில் *மூன்றாம் வகுப்பு நகராட்சியாக அமைக்கப்பட்டது*. இது 1980 இல் *இரண்டாம் தரமாகவும்* 2001 ல் *முதல் தரமாகவும்* மேம்படுத்தப்பட்டது. நகராட்சியின் அதிகார வரம்பு 34 பகுதிகளுடன் 18.13 கி.மீ. (11.27 மைல்) பரப்பளவில் பரவியுள்ளது நகராட்சி, விசயவாடா மற்றும் குண்டூர் மாநகராட்சிகளுடன் இணைந்து 15 மெகாவாட் கழிவு-ஆற்றல் ஆலைத் திட்டத்தின் ஒரு பகுதியாகும்.
# நிரஞ்சன் பகத்


**நிரஞ்சன் நர்ஹரி பகத்** (18 மே 1926 - 1 பிப்ரவரி 2018) இந்திய குஜராத்தி மொழி கவிஞரும் வர்ணனையாளரும் ஆவார். இவர் *குஜராத்தி சாஹியாட்டா - பூர்வர்தா உத்தர்தா* என்ற விமர்சனப் பணிகளுக்காக *குஜராத்தி மொழிக்கான* சாகித்ய அகாடமி விருதை 1999 ஆம் ஆண்டில் வென்றவர் ஆவார். இவர் ஒரு ஆங்கிலக் கவிஞராகவும் இருந்தார். மேலும், ஆங்கிலத்தில் நூற்றுக்கும் மேற்பட்ட கவிதைகளை எழுதியிருந்தார். அவற்றில் பெரும்பாலானவை, *கீதாஞ்சலியின்* பாணியில் எழுதப்பட்டவை.  

## ஆரம்ப கால வாழ்க்கை
நிரஞ்சன் நர்ஹரி பகத் 1926 ஆம் ஆண்டு மே 18 அன்று அகமதாபாத்தில் பிறந்தார். அவர் 1950 ஆம் ஆண்டில் ஆங்கில இலக்கியத்தில் முதுகலைப் பட்டத்தை முடித்தார்.  

## தொழில்

பகத் எல்.டி கலைக் கல்லூரியில் விரிவுரையாளராக சேர்ந்தார். பின்னர் அவர் அகமதாபாத்தில் உள்ள செயிண்ட் சேவியர் கல்லூரியில் 1975 ஆம் ஆண்டில் ஆங்கிலப் பேராசிரியராக சேர்ந்தார். பணியிலிருந்து ஓய்வு பெறும் வரை அங்கு பணியாற்றினார். 1997-98 ஆம் ஆண்டு முதல் குஜராத்தி சாகித்ய பரிஷத்தின் தலைவராக பணியாற்றினார். 1963 முதல் 1967 வரை டெல்லியில் உள்ள சாகித்திய அகாதமி, குஜராத்தி ஆலோசனைக் குழுவின் உறுப்பினராகவும் பணியாற்றினார்.  

*குஜராத்தி சாஹிய்தா - பூர்வர்தா உத்தர்தா என்ற* விமர்சனப் படைப்பிற்காக 1999 ஆம் ஆண்டில் சாகித்ய அகாடமி விருதினைப் பெற்றார். இவர், சண்டோலே என்ற தனது படைப்பிற்காக நர்மத் சுவர்ண சந்த்ரக் என்ற விருதினைப் பெற்றார். இவர் 1949 ஆம் ஆண்டில் குமார் சுவர்ண சந்திரக் விருதினையும், 1969 ஆம் ஆண்டில் ரஞ்சித்ரம் சுவர்ண சந்திரக் என்ற விருதினையும், 1998 ஆம் ஆண்டில் பிரேமானந்த் சுவர்ண சந்திரக் விருதினையும், 2000 ஆம் ஆண்டில் சச்சிதானந்த் சன்மன் விருதினையும் மற்றும் 2001 ஆம் ஆண்டில் நர்சிங் மேத்தா விருதினையும் பெற்றார்.  

## இறப்பு
பகத் 1 பிப்ரவரி 2018 அன்று அகமதாபாத்தில் உள்ள ஒரு மருத்துவமனையில் தனது 91 ஆவது வயதில் பக்கவாதத்தால் இறந்தார்.
# தேசியக் குடியுரிமை (திருத்தச்) சட்டம், 2003



**தேசியக் குடியுரிமை (திருத்தத்) சட்டம், 2003** (**Citizenship (Amendment) Act, 2003**) இந்திய நாடாளுமன்றத்தில் டிசம்பர் 2003-இல் 1955 இந்தியக் குடியுரிமைச் சட்டத்தில் செய்யப்பட்ட சில திருத்தங்கள் நிறைவேற்றப்பட்டது. இந்தியக் குடியரசுத் தலைவர் இச்சட்டடத் திருத்தததிற்கு சனவரி 2004-இல் அனுமதி வழகிங்னார்.  

இந்திய குடியுரிமைச் சட்டத்தில் கீழ்கண்ட திருத்தங்கள் மேற்கொள்ளப்படது. அவைகள்:  
- சட்ட விரோதக் குடியேறிகள் என்பவர் யார் என்பதை விளக்குதல்.
- சட்டவிரோதமாக குடியேறியவர்களை பதிவு செய்வதன் மூலமோ அல்லது இயற்கையான முறையில் குடியுரிமை பெறத் தகுதி பெறச் செய்வது.
- பெற்றோர் சட்டவிரோத குடியேறியவராக இருந்தால், அவர்களுக்கு இந்தியாவில் பிறந்த குழந்தைகளுக்கு பிறப்பால் குடியுரிமையை அனுமதிப்பது மறுப்பது

## பின்னணி
இந்திய அரசியலமைப்புச் சட்டம் சமயப் பாகுபாடு இன்றி, இந்தியாவில் குடியேறிய அனைத்து நாட்டு அகதிகளுக்கும் குடியுரிமை வழங்கியுள்ளது. இந்திய அரசு 1955-இல் இந்தியக் குடியுரிமை சட்டம் இயற்றியது. இச்சட்டத்தின்படி இந்தியாவில் குடியேறிய வெளிநாட்டவர்கள் இருவகைகளில் இந்தியக் குடியுரிமை பெறலாம். 1947-இல் இந்தியப் பிரிவினைக்கு முன்னர் இருந்த ஒன்றுப்பட்ட பிரித்தானிய இந்தியாவில் பிறந்தவர்கள் இந்தியாவில் 5 ஆண்டுகள் தொடர்ந்து குடியிருப்பின இயற்கையான குடியுரிமைப் பெறமுடியும்.  

1971- ஆம் ஆண்டில் வங்காளதேச விடுதலைப் போரின் போதும், போருக்குப் பின்னரும் 2001-ஆண்டு முடிய இந்தியாவின் தில்லி, மேற்கு வங்காளம், அசாம், திரிபுரா போன்ற வடகிழக்கு மாநிலங்களில் 15 மில்லியன் வங்கதேசத்தவர் சட்டவிரோதமாகக் குடியேறினர்.  

சட்டவிரோத குடியேறிகளால் தங்கள் ந்லம் பாதிக்கப்படுவதாக அசாம் மக்கள் கருதியதின் விளைவாக, அனைத்து அசாம் மாணவர் அமைப்புகள் நடத்திய ஆறு ஆண்டு காலத் தொடர் போராட்டங்களுக்குப் பின்னர், அசாமில் சட்டவிரோத குடியேறிகளால் ஏற்படும் பிரச்சனை நீக்க, 15 ஆகஸ்டு 1985-இல் இந்தியப் பிரதமர் இராஜீவ் காந்தி முண்ணிலையில் அசாம் ஒப்பந்தம் ஏற்பட்டது.  

இதன் விளைவாக 1955 இந்தியக் குடியுரிமை சட்டத்தில் 1986-இல் சட்ட திருத்தம் மேற்கொள்ளப்பட்டது.அஇச்சட்டத்திருத்தத்தின் படி, 1987-க்கு முன்னர் இந்தியத் தாய் அல்லது தந்தைக்குப் பிறந்தவர்களுக்கு மட்டும் இந்தியக் குடியுரிமை வழங்கப்பட்டது.  

இச்சட்டத் திருத்தத்தின் சி பிரிவின் கூறியவாறு, இந்தியாவில் பிறந்த குழந்தையின் பெற்றோர் சட்டவிரோதமாக குடியேறியவராக இருந்தால், அவர்களுக்கு பிறந்த குழந்தைகளும் இந்தியக் குடிமகனாக இருக்க தகுதியற்றவர் ஆவார். 1987-2003-க்கு இடையில் பிறந்த குழந்தைகளுக்கு, ஒரு பெற்றோர் இந்திய குடிமகனாக இருந்தால் இந்தியக் குடியுரிமை பெறமுடியும். 1987-க்கு முன்னர் எந்த கட்டுப்பாடுகளும் இல்லை.</ref>  

### தேசிய குடியுரிமைப் பதிவேடு
2003-ஆம் ஆண்டின் குடியுரிமைத் திருத்தத் சட்டம் இந்திய அரசு தேசியக் குடியுரிமைப் பதிவேட்டை கட்டாயமாகப் பராமரிக்க வேண்டும் என்றும், பதிவு பெற்ற இந்தியக் குடிமக்களுக்கு அடையாள அட்டை வழங்க வேண்டும் வலியுறுத்துகிறது  

## இதனையும் காண்க
- இந்தியக் குடியுரிமைச் சட்டம் 1955
- இந்தியக் குடியுரிமை (திருத்தச்) சட்டம் 2019
- தேசிய குடிமக்கள் பதிவேடு (அசாம்)
- தேசிய மக்கள் தொகை பதிவேடு
- இந்தியாவில் கள்ளக் குடியேறிகள்

## அடிக்குறிப்புகள்
# குர்ரம்கொண்டா கோட்டை



**குர்ரம்கொண்டா கோட்டை** (Gurramkonda Fort) என்பது இந்திய மாநிலமான ஆந்திராவின் சித்தூர் மாவட்டத்தில் உள்ள மலைக் கோட்டையாகும். இது வட்டத் தலைமையகமான குர்ரம்கொண்டா கிராமத்தில் அமைந்துள்ளது. இது மாவட்டத்தின் பழமையான கோட்டைகளில் ஒன்றாக கருதப்படுகிறது.  

ஆதாரங்களின்படி, இந்த கோட்டை விஜயநகர சாம்ராச்சியத்தின் போது கட்டப்பட்டது. பின்னர் இது பொ.ச. 1714 இல் கடப்பாவின் நவாப் அப்துல் நபி கானின் கட்டுப்பாட்டில் வந்துள்ளது. கோட்டையில் உள்ள கற்பலகைகள், கோட்டை, அதன் பிரம்மாண்டமான கோட்டைச் சுவர் மற்றும் உள்ளே உள்ள கட்டிடங்கள் மற்றும் அலுவலக கட்டிடம் "இரங்கின் மகால்" ஆகியவை அப்துல் நபி கானால் கட்டப்பட்டவை என்பதைக் காட்டுகின்றன.  

## வரலாறு
மலையில் ஒரு வலுவான கோட்டை உள்ளது. அது கடப்பாவின் நவாப் அப்துல் நபி கான் என்பவரால் கிபி 1714 இல் கட்டப்பட்டது . இன்றும் கூட, இது பார்வையிடவும் குறிப்பிடவும் தகுதியானது. கடப்பாவின் நவாப் இக்கோட்டையை மிகவும் பிரபலமானது என்பதை நிரூபித்துள்ளார். பிஜப்பூர் சுல்தானகத்தின் மதிப்பு மிக்க ஆளுநராக நவாப் அப்துல் நபி கானைக் குறிப்பிடுவது சிறப்பாகும். இவரது காலம் பொ.ச. 1714 முதல் தொடங்குகிறது.  

நவாப் அப்துல் நபி கான் தற்போதுள்ள இரங்கீன் மகாலை தனது அலுவலகமாக கட்டினார். இன்று, ஏறக்குறைய முந்நூறு ஆண்டுகளுக்குப் பிறகும், இந்த கட்டுமானமானது அதன் முழு அளவிலான சுற்றுலா அம்சங்களைக் கொண்டுள்ளது. மாநிலத்திற்கு உள்ளேயும் வெளியேயும் உள்ள சுற்றுலாப் பயணிகள் இந்த இடத்திற்கு வருகை தருகின்றனர்.  

## காட்சிகள்
# சோடியம் புரோமைட்டு



**சோடியம் புரோமைட்டு** *(Sodium bromite)* என்பது BrNaO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமசமிலத்தின் சோடியம் உப்பு சோடியம் புரோமைட்டு ஆகும். இதனுடைய முந்நீரேற்று வடிவம் படிக வடிவத்தில் தனிமைப்படுத்தப்பட்டுள்ளது. நெசவு சுத்திகரிப்புத் துறையில் ஆக்சிசனேற்ற மாவுச்சத்தை அகற்றுவதற்கான ஒரு முகவராக பயன்படுத்தப்படுகிறது.
# நரசராபேட்டை

**நரசராபேட்டை** (Narasaraopet) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இந்த நகரம் ஓர் நகராட்சியாகவும், நரசராபேட்டை வட்டத்தின் தலைமையகமாகவும் மற்றும் நரசராபேட்டை வருவாய் பிரிவின் தலைமையகமாகவும் இருக்கிறது. மேலும், இந்த நகரம் கூடுதல் மாவட்ட நீதிபதியின் நீதிமன்றத்தின் இடமாகும்.  

## சொற்பிறப்பு
இந்த கிராமத்தின் அசல் பெயர் அட்லுரு என்பதாகும். நரசரோபேட்டை என்ற பெயர் இராஜா மல்லராஜு நரசாராவ், என்ற உள்ளூர் ஜமீன்தாரிடமிருந்து வந்துள்ளது. அவர் அருகிலுள்ள பெரும்பாலான பகுதிகளை வைத்திருந்தார்.  

## நிலவியல் மற்றும் காலநிலை
குண்டூர் மாவட்டத்தின் முக்கிய வணிக வர்த்தக மையமாக நரசராபேட்டை உள்ளது. நராசராபேட்டடை மலைகளால் சூழப்பட்ட தட்டையான நிலத்தில் அமைந்துள்ளாது. அவை கிழக்குத் தொடர்ச்சி மலையின் சிவப்பு பாறை மண்ணைக் கொண்டுள்ளது. கோடை மாதங்கள் 45 ° C வரை வெப்பமாக இருக்கும், குளிர்காலம் 27 ° C ஒட்டியிருக்கும்.
# இணையம் மற்றும் சமூகத்துக்கான மையம் (இந்தியா)



**இணையம் மற்றும் சமூகத்துக்கான மையம் (சி.ஐ.எஸ்)** என்ற நிறுவனம் பெங்களூரை மையமாக கொண்டு இயங்கிவரும் ஒரு இலாப நோக்கற்ற அமைப்பு ஆகும். இந்த அமைப்பு பலதரப்பட்ட ஆராய்ச்சி மற்றும் ஆலோசனைகளை வழங்கி வருகிறது. இந்நிறுவனம் இணையம் மற்றும் சமூகம் என இரு கூறுகளின் பன்மைவாதம், பொது பொறுப்புக்கூறல் மற்றும் கற்பித்தல் ஆகியவற்றில் செயல்பட்டுவருகிறது.  

## விக்கிமீடியா திட்டம்
விக்கிமீடியா நிறுவனம் சி.ஐ.எஸ் நிறுவனத்திற்கு விக்கிமீடியா இந்திய மொழிகள் மற்றும் விக்கிப்பீடியா இந்திய மொழிகள் என இந்திய மற்றும் ஆங்கிலம் மொழிகளுக்கான இலவச திட்டங்களை செயல்படுத்த வழங்கியது. இந்த அனுமதி பெற்று இணையம் மற்றும் சமூகத்துக்கான மையம் இந்திய அளவில் விக்கிமீடியா மற்றும் விக்கிப்பீடியா திட்டங்களின் பரவலான புரிதலை மேம்படுத்தியது. இதனால் இரண்டாண்டுகள் திட்டத்தின் முதல் ஆண்டில் 1,10,00,000 ரூபாய் ($200,000 அமெரிக்க டாலர்கள்) வழங்கப்பட்டது.
# பகபன் சாகு


**பகபன் சாகு (**Bhagaban Sahu**)** இவர் ஓர் இந்திய நாட்டுப்புற நடனக் கலைஞரும், ஆசிரியரும் மற்றும் நடன இயக்குனருமாவார். ஒடிசாவின் நாட்டுப்புற நடன வடிவங்களை குறியீடாக்குவதில் இவர் பெயர் பெற்றவர். இவர் 1914 செப்டம்பர் 21, அன்று இந்திய மாநிலமான ஒடிசாவின் கஞ்சாம் மாவட்டத்தில் ஒரு பிராமண குடும்பத்தில் பிறந்தார். பாரம்பரிய ஒடிசி நடன வடிவங்களான பாக் நாச் (புலி நடனம்), பொய்க்கால் நடனம், ஜோடி சங்கா, இலாடி, பைக்கா நடனம் மற்றும் சதியா சதானி போன்றவற்றை புதுப்பிப்பதற்கான முயற்சிகள் இவருக்கு கிடைத்தன. இந்த நடன வடிவங்களைப் பற்றி கிராம மக்களுக்கு கற்பித்த இவர் அவர்களுக்கு கலை குறித்து பயிற்சி அளித்தார். புத்ததேவ் தாசுகுப்தா இயக்கிய 1989 ஆம் ஆண்டு வங்காளத் திரைப்படமான பாக் பகதூரில் பிரபலமான புலி நடனக் காட்சியின் நடன இயக்குநராக இவர் இருந்தார்.  

1992 ஆம் ஆண்டில் இந்திய அரசு குடிமகனின் நான்காவது மிக உயர்ந்த விருதான பத்மசிறீ விருதினை வழங்கி கௌரவித்தது. சாகுவின் வாழ்க்கை சுஜாதா பட்நாயக் எழுதிய *போக் லெஜண்ட் பகபன்* சாகு என்ற வாழ்க்கை வரலாற்றில் ஆவணப்படுத்தப்பட்டு, தகவல் மற்றும் ஒளிபரப்பு அமைச்சகத்தால் வெளியிடப்பட்டுள்ளது. 2002 ஆகத்து 12 அன்று தனது 87ஆவது வயதில் இறந்தார்.
# ஜோகேசு பதி

**ஜோகேசு சி. பதி** (Jogesh C. Pati ) (பிறப்பு 1937) இந்தியாவின் ஒடிசாவிலுள்ள பாரிபாடாவில் பிறந்த இவர் எசுடான்போர்டு இலீனியர் தேசிய முடுக்கி ஆய்வகத்தின் ஒரு இந்திய அமெரிக்க கோட்பாட்டு இயற்பியலாளர் ஆவார்.  

## சுயசரிதை
ஜோகேசு பதி தனது ஆரம்பப் படிப்பை பரிபாடாவின் குரு பயிற்சி பள்ளியில் தொடங்கினார். பின்னர் மகாராஜா கிருட்டிண சந்திர உயர்நிலைப் பள்ளியில் சேர்ந்தார். அங்கு இவர் மெட்ரிகுலேசன் தேர்ச்சி பெற்றார்.  

பதி தனது இளங்கலை அறிவியல் பட்டத்தை 1955 இல் உத்கல் பல்கலைக்கழகத்தின் இராவன்சா கல்லூரியிலிருந்தும், 1957 இல், முதுகலைப் பட்டத்தை தில்லி பல்கலைக்கழகத்திலிருந்தும் பெற்றார். பின்னர், 1961இல் பூங்கா கல்லூரி, மேரிலாந்து பல்கலைக்கழகக் கல்லூரியில் தனது ஆராய்ச்சிக் கட்டுரையை சமர்ப்பித்தார்.  

இவர், மேரிலாந்து பல்கலைக்கழக கணினி, கணித மற்றும் இயற்கை அறிவியல் கல்லூரியின் ஒரு பகுதியாக இருக்கும் அடிப்படை இயற்பியல் மற்றும் இயற்பியல் துறையில் பூங்கா, கல்லூரி, மேரிலாந்து பல்கலைக்கழகத்தில் பணியிலிருந்து மாண்புடன் விடுவிக்கப்பட்ட பேராசிரியராவார்.  

அடிப்படை துகள்களை - குவார்க்குகள் மற்றும் மென்மிகள் - மற்றும் அவற்றின் பாதை சக்திகளின் சக்தி: வலிகுறை இடைவினை, மின்காந்த மற்றும் வலிய இடைவினை என்ற கருத்துக்கு பதி முன்னோடி பங்களிப்புகளைச் செய்துள்ளார். பாக்கித்தானின் நோபல் பரிசு பெற்ற அப்துஸ் சலாமுடன் இணைந்து, குவார்க்-மென்மி ஒருங்கிணைப்பின் அசல் அளவீட்டுக் கோட்பாட்டின் ஒத்துழைப்புடன், மற்றும் அதன் விளைவாக நுண்ணறிவு, பேரியான் மற்றும் லெப்டன் எண்களின் மீறல்கள், குறிப்பாக புரோட்டான் சிதைவில் வெளிப்படும் என்ற இவரது உருவாக்கம் மேற்கொள்ளப்பட்டது.  

## அங்கீகாரம்
2000 ஆம் ஆண்டில் ஹோவர்ட் ஜார்ஜி மற்றும் ஹெலன் க்வின் ஆகியோருடன் இணைந்து "குவெஸ்ட் ஃபார் யூனிஃபை" என்ற பங்களிப்புக்காக பதிக்கு *தைராக்* பதக்கம் வழங்கப்பட்டது. 2013 ஆம் ஆண்டில், பதிக்கு இந்திய அரசாங்கத்தின் 3 வது மிக உயர்ந்த குடிமகன் விருதான பத்ம பூசண் கௌரவம் வழங்கப்பட்டது.
# வார்ப்புரு:Cslist/styles.css

/* make an inline list with either comma or semicolon separators */  
ul.cslist, ul.sslist {  
margin: 0;  
padding: 0;  
display: inline-block;  
list-style: ;  
}  
.cslist li, .sslist li {  
margin: 0;  
padding: 0 0.25em 0 0;  
display: inline-block;  
}  
.cslist li:after {  
content: ", ";  
}  
.sslist li:after {  
content: "; ";  
}  
.cslist li:last-child:after, .sslist li:last-child:after {  
content: ;  
}
# Module:Cslist

p = {}  

p.makelist = function  
local args = .args  
if not args[1] then  
args = :getParent.args  
if not args[1] then return end  
end  
local semi = (args.semi or ""):sub(1,1):lower  
semi = (semi == "t") or (semi == "y")  
local out = ""  
for k, v in ipairs(args) do  
v = mw.text.trim(v)  
if v ~= "" then  
out = out .. "<li>" .. v .. "</li>"  
end  
end  
if out ~= "" then  
if semi then  
return '<ul>' .. out .. '</ul>'  
else  
return '<ul>' .. out .. '</ul>'  
end  
end  
end  

return p
# ஏ. எம். சரவணம்



**ஏ. எம். சரவணம்** ஒரு இந்திய தேசிய காங்கிரஸ் அரசியல்வாதி''  

## வாழ்க்கை
இந்தியாவின் ஊட்டி,உதகமகண்டலம் நீலகிரி மாவட்டத்தில் எட்டாம் ஆம் வகுப்பு வரை படித்த இவர் 1902 ஆம் ஆண்டு பின்தங்கிய சமூகத்தில் பிறந்து வளர்ந்தார்,அவரது போராட்ட வரலாறு பெரியகாயத்தில் தீவிரமாக பங்கேற்று இந்தியாவில் காங்கிரஸ் யில் சேர்ந்தார், 1932 இல் தேசிய காங்கிரஸ் பெரியக்கம் பின்பு அவர் 1936 முதல் 1956 வரை காங்கிரஸ் கட்சியில் பணியாற்றினார்,மேலும் ஊட்டி டவுன் காங்கிரஸ்,நீலகிரி மாவட்ட காங்கிரஸ் செயலாளர் மற்றும் நீலகிரி மாவட்ட காங்கிரஸ் தலைவராக தொடர்ந்து பணியாற்றினார்,1975 யில் மறைந்தார்.  

## அரசியல் கொள்கை
சுதந்திரத்திற்கு பின்னர் காமராஜ் அவர்கள் எம்எல்சி பதவியை ஏற்றுக்கொள்ள சொன்ன போது குடும்ப சூழ்நிலை காரணமாக அதனை ஏற்க மறுத்து விட்டார் . பின்னர் மிகவும் பிற்பட்டோர் நலக்குழு உறுப்பினராக நியமிக்கப்பட்டு செயல்பட்டுவந்தார் . காங்கிரஸ் பேரியக்கம் இந்திராகாந்தி காலத்தில் இரண்டாக உடைந்த போது இவரை இந்திரா காங்கிரஸ் மாவட்ட தலைவராக அணுகியபோது அதை மறுத்து,காமராஜ் தலைமையிலான காங்கிரஸ் பேரியக்கத்திலேயே நிலைத்து வந்துள்ளார்.நீலகிரி மாவட்ட சலவைத் தொழிலாளர்கள் சங்கத்தை இவர் தலைமையேற்று திறம்பட செயல்பட்டவர் .இந்திராகாந்தியால் கொண்டு வரப்பட்ட எமர்ஜென்சியை கண்டு வெகுண்டெழுந்தவர் காமராஜரின் மறைவுக்கு பின்னர் அதிர்ச்சிக் குள்ளாகி பிறகு 1975ஆம் ஆண்டு டிசம்பர் மாதம் 7ம் நாள் காலமானார் .இவரது சுதந்திரபோராட்ட பங்கினை கவுரவிப்பதற்காக பிரதமர் இந்திராகாந்தி அரசு தாமிர பட்டயமும்,பாராட்டு பத்திரமும் வழங்கி கவுரவித்தது குறிப்பிடத்தக்கது.
# பிராணா கிருட்டிணா பரிஜா


**பிராணா கிருஷ்ணா பரிஜா** (Prana Krushna Parija) (பிரித்தானியப் பேரரசின் ஒழுங்கு அதிகாரி) (பிறப்பு:1891 ஏப்ரல் 1 - இறப்பு: 1978 சூன் 2) ஒடிசாவின் ஜகத்சிம்மபூரின் பாலிகுடாவில் பிறந்த இவர் தாவரவியல் பேராசிரியராவார். இவரது ஆராய்ச்சிப் பணிகள் முக்கியமாக தாவர உடலியல், சோதனை தாவர உருவவியல் மற்றும் தாவர சூழலின் சுற்றுச்சூழல் ஆய்வுகள் ஆகியவற்றின் அடிப்படை மற்றும் பயன்பாட்டு அம்சங்களை உள்ளடக்கியது. நீர் பதுமராகம் மற்றும் பிற நீர்வாழ் களைகள், இலைகள் மற்றும் ஆப்பிள்களில் சுவாசம், தாவரங்களில் உருமாற்றம் மற்றும் வெப்ப எதிர்ப்பு, அரிசி மற்றும் பாசிகள் மற்றும் ஆப்பிள்களின் சேமிப்பு ஆகியவற்றை இவர் ஆய்வு மேற்கொண்டார்.  

## தொழில்
உத்கல் பல்கலைக்கழகத்தின் துணைவேந்தராக பணியாற்றினார். கட்டாக்கின் இராவன்சா பல்கலைக்கழகத்தில் (முன்னர் இராவன்சா கல்லூரி ) முதல்வராகவும் பணியாற்றினார் பனாரசு இந்து பல்கலைக்கழகத்தின் சார்பு துணைவேந்தராகவும், வாரணாசி மற்றும் புவனேஸ்வர் உத்கல் பல்கலைக்கழக துணைவேந்தராகவும் பணியாற்றியுள்ளார். பல்கலைக்கழகத்தின்நூலகத்திற்கு "பரிஜா நூலகம்" என்று இவரது பெயரிடப்பட்டது. இவர் 1960 இல் இந்திய அறிவியல் காங்கிரசு சங்கத்தின் தலைவராக இருந்தார்.  

## அரசியல்
இவர் முதல் ஒடிசா சட்டமன்றத்தில் தேர்ந்தெடுக்கப்பட்ட உறுப்பினராக இருந்தார்.  

## விருதுகள் மற்றும் அங்கீகாரங்கள்

- *பியர்ன்சைட்ஸ் ஸ்காலர்ஷிப்* (1918), கேம்பிரிட்ஜ், கிறிஸ்துக் கல்லூரி, நரம்பு மண்டலத்தின் கரிம நோய்கள் துறையில் மருத்துவ ஆராய்ச்சியை ஊக்குவிக்கும் உதவித்தொகை.
- பிரித்தானிய பேரரசின் ஆணை (OBE), 1944 புத்தாண்டு மரியாதை
- பத்ம பூசண், 1955
# நீலகண்ட தாசு



**நீலகாந்த தாசு (** Nilakantha Das) (பிறப்பு: 1884 ஆகஸ்ட் 5 - இறப்பு:1967 நவம்பர் 6) பிரித்தானிய இந்தியாவின் வங்காள மாகாணத்தில், பூரி மாவட்டத்தின் சிறீ இராம்சந்திரபூர் என்ற கிராமத்தில் பிறந்த இவர் ஓர் சொற்பொழிவாளரும், அரசியல்வாதியும் மற்றும் சமூக சீர்திருத்தவாதியுமாவார். கொல்கத்தா பல்கலைக்கழகத்தின் மூலம் முதுதத்துவமாணி பட்டம் பெற்றார். இவர் பிரித்தானிய இராச்சியத்தில் ஒரு இலாபகரமான பணியை மறுத்தார். சத்தியாபதி உயர்நிலைப்பள்ளியின் தலைமை ஆசிரியராகவும் பணியாற்றியுள்ளார். இவரது உரைகளின் மூலம் தீண்டாமை மற்றும் பிற சமூக தீமைகளுக்கு எதிராக போராட இளைய தலைமுறையினரை ஊக்கப்படுத்தினார்.  

1951 ஆம் ஆண்டில், தாசு ஒடிசா சட்டமன்றத்தில் சுவாதின் சனசங்கம் என்ற புதிய அரசியல் கட்சியின் உறுப்பினராகத் தேர்ந்தெடுக்கப்பட்டார். 1955 ஆம் ஆண்டில், ஜவகர்லால் நேருவின் வேண்டுகோளின் பேரில் அவர் இந்திய தேசிய காங்கிரசில் சேர்ந்தார். 1957 இல் மீண்டும் அந்த கட்சியின் உறுப்பினராகத் தேர்ந்தெடுக்கப்பட்டார்.  

தாசு 1960 இல் பத்ம பூசண் விருது பெற்றார். இவர் 1967 நவம்பர் 6 அன்று இறந்தார்.
# மிகைல் மிசூசுத்தின்


**மிகைல் விளாதிமீரொவிச் மிசூசுத்தின்** (*Mikhail Vladimirovich Mishustin*, , பிறப்பு: 3 மார்ச் 1966) உருசியப் பொருளாதார அறிஞரும், அரசியல்வாதியும் ஆவார். இவர் 2020 சனவரி 16 இல் உருசியாவின் பிரதமராக நியமிக்கப்பட்டார்.  

இவர் 2020 சனவரி 15 இல் உருசியப் பிரதமராக அரசுத்தலைவர் விளாதிமிர் பூட்டினால் பரிந்துரைக்கப்பட்டார். சனவரி 16 இல் இவரது நியமனம் *அரச தூமா* என அழைக்கப்படும் உருசிய நாடாளுமன்றத்தினால் ஏற்றுக் கொள்ளப்பட்டது.  

## தலைமை அமைச்சர்
அரசுத்தலைவர் விளாதிமிர் பூட்டின் 2020 சனவரி 15 இல் நிகழ்த்திய நாடாளுமன்ற உரையில் உருசிய அரசியலமைப்பில் பல திருத்தங்களைப் பிரேரித்தார். இதனை அடுத்து பிரதமர் திமித்ரி மெட்வெடெவ் தமது அமைச்சரவையைக் கலைப்பதாகவும், பிரதமர் பதவியில் இருந்து விலகுவதாகவும் அறிவித்தார். அரசுத்தலைவரின் அதிகாரங்கள் சிலவற்றை நாடாளுமன்றத்திற்குப் பகிர்ந்தளிக்கும் பூட்டினின் பரிந்துரைகளை நிறைவேற்றும் பொருட்டு, தாம் பதவி விலகுவதாக மெட்வெடெவ் அறிவித்தார். இவரது பதவி விலகலை பூட்டின் ஏற்றுக் கொண்டார். அன்றே பூட்டின் புதிய தலைமை அமைச்சர் பதவிக்கு மிகைல் மிசூசுத்தினப் பரிந்துரைத்தார். அதே நாளில் பூட்டின் அவரை தலைமை அமைச்சராக அதிகாரபூர்வமாக நியமித்தார்.  

## தனிப்பட்ட வாழ்க்கை
திருமணமான மிசூசுத்தினுக்கு மூன்று பிள்ளைகள் உள்ளனர். இவர் பனி வளைதடியாட்டத்தில் ஈடுபாடு கொண்டவர்.
# இராதாநாத் ராத்



மருத்துவர் **இராதாநாத் ராத்** (Radhanath Rath) (பிறப்பு 1896 திசம்பர் 6- இறப்பு: 1998 பிப்ரவரி 11) ஆதாகரின் இராதநாத்பூர் சாசன் என்ற கிராமத்தில் பிறந்த இவர் பாலாச்சூர் என்ற ஊரிலிலுள்ள ஜூபிலி பள்ளியில் தனது கல்வியைத் தொடங்கினார். அங்கு இவரது மாமா உலோகநாத் மொகாபத்ரா சமசுகிருத ஆசிரியராக இருந்தார். இவர் முதல் 1916 இல் கட்டக் இரவென்சா கல்லூரிப் பள்ளியில் தனது மெட்ரிகுலேசனை முடித்தார்.  

பின்னர், சிங்க்பூம் மாவட்ட வனத்துறையில் எழுத்தராக சேர்ந்தார். 1919 இல் அந்த வேலையை விட்டு வெளியேறிய இவர் கோபபந்து தாசின் சத்தியபதி அச்சகத்தில் சேர்ந்தார். கோபபந்து தாசின் தலையங்கத்தின் கீழ் தொடங்கப்பட்ட " தி சமாஜா " என்ற ஒரியா வார இதழின் மேலாளர் மற்றும் உதவி ஆசிரியராக பத்திரிகைத் துறையில் தனது வாழ்க்கையைத் தொடங்கினார். 1928 ஆம் ஆண்டில் கோபபந்து தாஸ் இறந்த பிறகு, பண்டிட் இலிங்கராஜ் மிசுரா "சமாஜ்" பத்திரிகையின் ஆசிரியராகப் பணியாற்றினார். 1930 ஆம் ஆண்டில், சமாஜின் தினசரி வெளியீடு தொடங்கப்பட்டது. 1946-1952 காலத்தில் இலிங்கராஜ் மிசுரா ஒடிசாவின் கல்வி அமைச்சராக பணியாற்றினார். எனவே இராதநாத் ராத் "சமாஜ்" பத்திரிகையின் ஆசிரியரானார்.  

1942 இல் வெள்ளையனே வெளியேறு இயக்கத்தில் சேர்ந்த இவர் இரண்டு ஆண்டுகள் சிறையில் அடைக்கப்பட்டார்.  

இவர் ஒடிசா சட்டமன்றத்தில் 5 முறை தேர்ந்தெடுக்கப்பட்டார். முதலில், 1946 ஆம் ஆண்டில், ஆதாகரிலிருந்து மாநில சட்டசபைக்கு தேர்ந்தெடுக்கப்பட்டார். 1961 மற்றும் 1967 க்கு இடையில் தவிர, இவர் 1946 முதல் 1977 வரை சட்டமன்றத்தின் உறுப்பினராக இருந்தார். 1952 முதல் 1961 வரை நிதி, கல்வி, வனவியல் மற்றும் வேளாண்மைக்கு அமைச்சராக பணியாற்ரினார். இராதாநாத் ராத் 1952 முதல் 1959 வரையிலான காலப்பகுதியில் நபக்ருட்டிண சௌத்ரியின் அமைச்சரவையில் நிதி மற்றும் கல்வி அமைச்சரானார். 1959 ஆம் ஆண்டில் ஹரேக்ருட்டிணா மகாதாபின் அமைச்சரவையின் கீழ் வளர்ச்சி மற்றும் வனத்துறை அமைச்சர் பதவியையும் வகித்தார்.  

இவர் வாழ்நாள் உறுப்பினராகவும், பஞ்சாபின் லாலா லஜ்பத் ராய் அமைத்த ' மக்கள் சங்கத்தின் ஊழியர்கள் ' என்ற அமைப்பின் ஒடிசா கிளையின் தலைவராகவும் இருந்தார். இவர் 1981 மே முதல் ஒரு தசாப்தத்திற்கும் மேலாக அச்சங்கத்தின் தலைவராக இருந்தார். ஒடிசாவின் அகில இந்திய சாரணர் மற்றும் வழிகாட்டிகள் சங்கத்தின் தலைவராகவும் இருந்தார். இந்த் தொழுநோய் ஒழிப்புக் குழு, கோபபந்து தரித்ரா நாராயண் சேவா சங்கம் போன்ற பல அமைப்புகளுடனும் இவர் தொடர்பு கொண்டிருந்தார். ஒரிசா வேளாண்மை மற்றும் தொழில்நுட்ப பல்கலைக்கழகத்தின் துணைத் வேந்தராகவும் இருந்தார். இவர் பல கவிதைகள், கதைகள் மற்றும் சுயசரிதைகளை எழுதியுள்ளார். "மோ ஜெல் சுமிருதி லிப்பி" அவரது புகழ்பெற்ற படைப்புகளில் ஒன்றாகும். இவர் 1998 பிப்ரவரி 11 அன்று கட்டாக்கில் இறந்தார். பூரிக்கு அருகிலுள்ள சத்தியபதியில் இவரது உடல் முழு மாநில மரியாதைகளுடன் அடக்கம் செய்யப்பட்டது.  

## விருதுகள்

- ஒரிசா சாகித்திய அகாதமி, 1967
- பத்மா பூசண், 1968
- கிரிட்டிக் சர்க்கிள் ஆஃப் இந்தியா விருது, 1987
- 1988 இல் அகில இந்திய அனுபிரதா விருது
- உத்கல் இரத்னா சம்மன் (1993, உத்கல் சாகித்ய சமாஜ்)
- டசட்டத்தில் முனைவர் பட்டம் ( பெர்காம்பூர் பல்கலைக்கழகம் ), 1976.
# ஆர்க்கிமெடீசு திருகு



, கிந்தர் திய்க்கில் காற்றாலைகளுக்கு மாற்றாக அமைந்த தற்கால ஆர்க்கிமெடீசு திருகு ]]  
, நெதர்லாந்து]]  

**நீர்த் திருகு ** *(water screw)* அல்லது **ஆர்க்கிமெடீசு திருகு** *(Archimedes' screw)* அல்லது **திருகு எக்கி** அல்லது **எகுபதியத் திருகு**, இந்த இயந்திரத்தைப் பற்றிய முதலாவது பதிவு பண்டைய எகிப்தின் 3 ஆம் நூற்றாண்டு முன்பே காணப்படுகிறது. நைலாற்றில் இருந்து நீரை ஏற்ற பயன்பட்ட எகுபதியத் திருகு, ஓர் உருளையைச் சுற்றிலும் உட்புறமாக சுருள் வடிவ அலகு பொறுத்தப்பட்டு இருந்தது; இந்த முழு திருகு அணியும் சழலும்போதளெழுசுருள் அலகு ஊடாக நீர் மேலே உயர்மட்டத்துக்கு ஏற்றப்பட்டது. பிந்தைய வடிவமைப்பில் திண்மர உருளையின் வெளிப்புறத்தில் சுருள் வடிவ காடிகள் அமைத்து பிறகு அந்த மர உருளைப் பரப்புக் காடிகளுக்கு நெருக்கமாக மரப்பலகை அல்லது பொன்மத் தகடால் மூடப்பட்டது. பழஞ்செவ்வியல் எழுத்தாளர் சுட்டிராபோ பாபிலோன் தொங்கு தோட்டம் திருகுகளால் நீர் பாய்ச்சப்பட்டதாக கூறுவதோடு இது ஒத்துப் போகிறது.  

பிறகு திருகு எக்கி எகுபதியில் இருந்து கிரேக்கர்களுக்கு அறிமுகப் படுத்தப்படுகிறது. அவர் எகுபதிக்குச் செறிருந்தபோது விவரிக்கப்பட்டது. இது எலனியக் காலத்துக்கு முன்பு கிரேக்கர்கள் திருகு எக்கியை அறிந்திருக்கவில்லை என்பதைத் தெளிவாக்குகிறது.  

## வடிவமைப்பு

## வேறுவடிவங்கள்
பயன்படுத்தூம் ஆர்க்கிமெடீசு திருகு]]
# விக்கிப்பீடியா:பங்களிப்பாளர் அறிமுகம்/பாலசுப்ரமணியன்


**ஸ்ரீபாலசுப்ரமணியன்** 2019 ஆம் ஆண்டு நடைப்பெற்ற புதுப்பயனர் போட்டி மூலம் தமிழ் விக்கிக்கு அறிமுகமாகி அப்போட்டியில் முதலிடம் பெற்றவர். இவர் தொடர்ந்து விக்கித் திட்டங்களுக்கு சிறப்பாகப் பங்களித்து வருகிறார். தமிழ்நாடு, சேலம் மாவட்டம், கன்னங்குறிச்சியைச் சேர்ந்தவர். பள்ளிக் கல்வித்துறையில் கண்காணிப்பாளராகப் பணிபுரிகிறார். அண்மையில் நடைபெற்ற வேங்கை திட்டப்போட்டியிலும் முன்னணிப் பங்களிப்பாளராக விளங்கினார்.
# பரங்கிமலை இரயில் நிலையம் (நூல்)



**பரங்கிமலை இரயில் நிலையம்**, மருத்துவர் சென்பாலன் எழுதிய நூலாகும். துப்பறிவாளர் கார்த்திக் ஆல்டோ தொடரில் இரண்டாவது நூலாகும். சிரம் தர விரும்பு என்னும் புதினத்தைத் தொடர்ந்து, மருத்துவர் சென்பாலன் எழுதிய இந்நூல் 2018-ம் ஆண்டு நடைபெற்ற அமேசான் கிண்டில் போட்டியில் வெற்றிபெற்ற நூலாகும்.  

## முன்கதைச் சுருக்கம்
இரயில் நிலையத்தில் நடந்த ஒரு கொலை விசாரனையை கார்த்திக் ஆல்டோ மேற்கொள்கிறார். அது கொலையா, விபத்தா? யார் கொலை செய்தது, ஏன் செய்தனர் என்பதை விரிவாக அலசுகிறது.  

## கதைமாந்தர்கள்
- காவல்துறை அதிகாரி கார்த்திக் அல்டோ
- இன்ஸ்பெக்டர் பாஸ்கரன்
- பரங்கிமலை இரயில் நிலையம்

## மேற்கோள்களும் குறிப்புகளும்
# பீட்டர்சின் நான்கு-படி வேதியியல்

**பீட்டர்சின் நான்கு-படி வேதியியல்** *(Peters four-step chemistry)* மீத்தேன் எரிப்புக்கான முறையாகக் குறைக்கப்பட்ட ஒரு பொறிமுறையாகும். இப்பொறிமுறை 1985 ஆம் ஆண்டில் விவரிக்கப்பட்டது. நோர்பர்ட் பீட்டர்டசு இப்பொறிமுறைய கண்டறிந்த காரணத்தால் பீட்டர்சின் நான்கு-படிநிலை வேதியியல் எனப் பெயரிடப்பட்டது . பொறிமுறையை கீழ்கண்ட வினைகளில் அறியலாம்  
:<chem>CH4 + 2H + H2O ->[I] CO + 4H2</chem>  
:<chem>CO + H2O <->[II] CO2 + H2</chem>  
:<chem>H + H + M ->[III] H2 + M</chem>  
:<chem>O2 + 3H2 <->[IV] 2H + 2H2O</chem>.  
ஒவ்வொரு வினையும் நான்கு வெவ்வேறு பகுதிகளாக நடைபெறுவதை இந்த வழிமுறை கணித்துள்ளது. மூன்றாவது வினை இயங்குருபு நுகர்வு அடுக்கு என அழைக்கப்படுகிறது. இங்கு அதிக வெப்பம் வெளியிடப்படுகிறது. எரிபொருள் நுகர்வு அடுக்கு என்றும் அழைக்கப்படும் முதல் வினை தீச்சுடரில் ஒரு குறுகிய பகுதியில் நிகழ்கிறது. நான்காவது வினை ஐதரசன் ஆக்சிசனேற்ற அடுக்கு ஆகும், இதன் தடிமன் முந்தைய இரண்டு அடுக்குகளை விட மிகப் பெரியது. இறுதியாக, கார்பன் மோனாக்சைடு ஆக்சிசனேற்ற அடுக்கு எல்லாவற்றிலும் மிகப்பெரியது, இரண்டாவது வினையை ஒத்த இவ்வினை மிக மெதுவாக ஆக்சிசனேற்றப்படுகிறது .  
## பீட்டர்சு-வில்லியம்சு முப்படி வேதியியல்
ஐதரசன் இயங்குறுப்புக்கு நிலையான-நிலை தோராயத்தை அனுமானிக்கும் முறை மூலம் 1987 ஆம் ஆண்டில் நோர்பர்ட் பீட்டர்சும் பார்மன் ஏ. வில்லியம்சும் சேர்ந்து மூன்று-படி வழிமுறையை வெளியிட்டனர் .  
:<chem>CH4 + 2O2 ->[I] CO + H2 + H2O</chem>  
:<chem>CO + H2O <->[II] CO2 + H2</chem>  
:<chem>O2 + 2H2 <->[III] 2H2O</chem>
# சித்தேரி மலை


**சித்தேரி மலை** என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு மலை ஆகும். கிழக்குத் தொடர்ச்சி மலைகளில் உள்ள இந்த மலையானது மலை கடல் மட்டத்தில் இருந்து 3600 அடி உயரம் கொண்டது. இந்த மலை அரூரில் இருந்து 30 கி.மீ தொலைவில் உள்ளது. இந்த மலையில் சித்தேரி, நொச்சிக்குட்டை, கீழநொச்சிக்குட்டை, ஜக்கம்பட்டி, அழகூர், மண்ணூர், மூலேரிக்காடு, செக்கிழுத்தாம்பூர், கல்நாடு, எருமைகடை, சூரியக்கடை, மாங்கடை, தோல்தூக்கி, ஊமத்தி, குண்டல்மடுவு, சேலூர், அம்மாபாளையம், அரசநத்தம், கலசபாடி, புளியமரத்துவளவு, ஆலமரத்துவளவு, கருக்கம்பட்டி, உள்ளிட்ட 62 மலைக்கிராமங்கள் உள்ளன. இவை சித்தேரி ஊராட்சிக்கு உட்பட்டவை. இந்த மலைக் கிராமங்களில் ஏறத்தாழ 12 ஆயிரம் பேர் வசிக்கின்றனர். இங்கு வசிக்கும் மக்களுக்காக ஒரு ஆரம்ப சுகாதார மையம் உள்ளது. இந்த மலையில் உள்ள *கோட்டை மலை* என்ற பெரிய பாறை உள்ளது. இந்த கோட்டை மலையில் கரிய பெருமாள் வெங்கடராம சுவாமி கோயில் உள்ளது. இங்குள்ள கடவுளை இந்த மலையில் வாழும் பழங்குடி மக்களின் குலதெய்வமாக வழிபடுகின்றனர். இந்த கோயிலில் பொங்கல் விழாவின்போது பழங்குடியின மக்களின் வழக்கம்படி 10 நாட்கள் விரதம் இருந்து, இறைவனுக்கு பொங்கல் இட்டு வழிபடுகின்றனர. அச்சமயத்தில் பல்லக்கில் சுவாமியை ஊர்வலமாக கொண்டு செல்கின்றனர். இந்த விழாவின்போது சித்தேரி மலையில் வாழும் மக்கள் மட்டுமல்லாமல், இந்த மக்களின் உறவினர் மக்கள் வசிக்கும் ஏற்காடு, பச்சைமலை, கல்வராயன் மலைகள், கருமந்துறை, வத்தல் மலை உள்ளிட்ட பகுதிகளில் வாழும் மக்களும் கலந்து கொள்கின்றனர்.
# இராகோபூர், வைசாலி



**ராகோபூர்** (Raghopur) என்பது பீகார் மாநிலத்தின் வைசாலி மாவட்டத்தில் உள்ள ஒரு சமூக மேம்பாட்டுத் தொகுதியாகும். கங்கை ஆற்றின் இரண்டு நீரோடைகளுக்கு இடையில் அமைந்திருக்கும் இது ஒரு நதித் தீவாகும். இது பிபா புல் மூலம் பட்னாவுடன் இணைக்கப்பட்டுள்ளது.  

## வரலாறு
இராகோபூர் தீவு உருவாக்கம் மற்றும் வரலாறு சிந்தனையை விட மிகவும் பழமையானது. சமீபத்தில் பட்னாவிலிருந்து 10 கி.மீ வடக்கே நதிப்படுகையில் நில உரிமையாளரால் ஒரு வீட்டைக் கட்டுவதற்காக நிலத்தைத் தோண்டும்போது நில உரிமையாளரால் ஹரப்பன் வகை செங்கற்கள் கண்டுபிடிக்கப்பட்டன, நில உரிமையாளர் இதுபோன்ற ஆயிரக்கணக்கான பெரிய செங்கற்களைக் கண்டார். அவர் சிலவற்றைப் பயன்படுத்தினார். மீதமுள்ளவற்றை ஆர்வமின்றி மாதிரி 4 அன்று, மாநில தொல்பொருள் இயக்குநரகத்தின் இயக்குநர் அதுல் வர்மா அந்த இடத்திற்குச் சென்று மாதிரிகளைச் சரிபார்த்தார். தொல்பொருள் ஆய்வாளரும் பீகார் பாரம்பரிய மேம்பாட்டு சங்கத்தின் நிர்வாக இயக்குநருமான விஜய் குமார் சவுத்ரி ஹரப்பன் செங்கற்களின் தடிமன், அகலம் மற்றும் நீளம் ஆகியவற்றின் அடிப்படையில் 1: 2: 4 என்ற விகிதத்தில் இருப்பதை உறுதிப்படுத்தினார். மாநில தொல்பொருள் இயக்குநரகத்தின் நடவடிக்கை இப்பகுதியில் மனித குடியேற்றங்கள் இருந்ததை உறுதிப்படுத்த எடுக்கப்பட்ட ஒரு சரியான திசையின் ஒரு படியாகும் என்றார். இராகோபூர் நதிப்படுகை தொல்பொருள் முக்கியத்துவம் வாய்ந்த இடங்களான வடக்கில் செச்சார் மற்றும் தெற்கில் திதர்கஞ்ச் இடையே அமைந்துள்ளது. வைசாலியில் உள்ள செச்சார் ஒரு கற்கால தளமாகும். அதே நேரத்தில் பாட்னாவில் உள்ள திதர்கஞ்சில் அகழ்வாராய்ச்சியின் போது மௌரிய காலத்திலிருந்து எஞ்சியுள்ளவை கண்டுபிடிக்கப்பட்டுள்ளன.  

## நிலவியல்
அனைத்துப் பக்கங்களிலும் கங்கையால் சூழப்பட்ட இராகோபூர் முக்கியமாக வண்டல் மண்ணைக் கொண்டுள்ளது. ஒவ்வொரு ஆண்டும் கங்கை வெள்ளத்தால் இந்த பகுதி நீரில் மூழ்குகிறது. இராகோபூருக்கு இது உதவியாக இருக்கிறது. வெள்ளம் இந்த பகுதியை வளமானதாக மாற்றும் புதிய மண்ணையும் கொண்டு வருகிறது.  

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, இராகோபூரில் 187,722 என்ற அளவில் மக்கள் தொகை இருந்தது. மக்கள் தொகையில் 54% ஆண்கள் இருந்தனர். இராகோபூரின் சராசரி கல்வியறிவு விகிதம் 33 சதவீதமாகும். இராகோபூரில் உள்ள கிராமங்களில் பகார்பூர், சுரவன்பூர், பதேபூர், பிர்பூர், சாக்சிங்கர், இராம்பூர், சிவ் நகர் போன்றவை அடங்கும். எல்லாவற்றிலும் பீர்பூர் இந்த தொகுதியின் மிகப்பெரிய கிராமமாகும்.  

பிர்பூர் பற்றி  

இராகோபூர் தொகுதியில் உள்ள மிகப்பெரிய கிராமம் பீர்பூர் ஆகும். இந்த கிராம மக்கள் முகலாய காலத்தில் ராஜஸ்தானில் இருந்து குடியேறிய ஆர்ஜாபுட்கள் என்பவராவர். ஜோத்பூரிலிருந்து பீர் சிங் என்று அழைக்கப்பட்ட குடியேறியவர்களில் ஒருவரின் பெயரை பீர்பூர் கிராமம் கொண்டுள்ளது. அவர்கள் அனைவரும் ஜோத்பூரின் (மார்வார்) இரத்தோட் (இரத்தோர்) குலத்தைச் சேர்ந்தவர்கள். பீர்பூருக்கு அருகிலுள்ள நகரம் பக்தியார்பூர் மற்றும் குச்ரோபூர் ஆகும். பீர்பூர் பஞ்சாயத்து இரண்டு பஞ்சாயத்துகளாக பீர்பூர் பூர்பி (கிழக்கு) மற்றும் பீர்பூர் பச்சிமி (மேற்கு) என பிரிக்கப்பட்டுள்ளது. பீர்பூரின் உள்ளூர் மொழி பஜ்ஜிகா என்பதாகும். இந்த கிராமத்தின் மக்களில் பெரும்பாலோர் விவசாயிகள் ஆவர்.  

## பொருளாதாரம்
இந்த நதி தீவில் வசிப்பவர்களுக்கு விவசாயம் முக்கிய வருமான ஆதாரமாகும். முக்கிய பயிர் கோதுமை, அரிசி, மக்காச்சோளம், புகையிலை போன்றவை. இராகோபூர் மக்களுக்கும் இந்திய இராணுவத்திற்கும் நீண்ட பாரம்பரியம் உள்ளது. இப்பகுதியில் பெரும்பாலோனார் இராணுவச் சேவையில் ஈடுபட்டு வருகின்றனர். போக்குவரத்து வசதி குறைவாக இருப்பதால் இந்த பகுதியில் எந்த தொழிற்துறையும் இல்லை.